Oficialusis leidinys L 195 , 19/07/2001 p. 0032 - 0035



Komisijos reglamentas (EB) Nr. 1478/2001 2001 m. liepos 18 d. iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I, II ir III priedus (tekstas svarbus EEE) EUROPOS BENDRIJŲ KOMISIJA, atsižvelgdama į Europos Bendrijos steigimo sutartį, atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje [1], su paskutiniais pakeitimais, padarytais Komisijos reglamentu (EB) Nr. 1322/2001 [2], ypač į jo 6, 7 ir 8 straipsnius, kadangi: (1) Pagal Reglamentą (EEB) Nr. 2377/90 didžiausi likučių kiekiai palaipsniui turi būti nustatyti visoms farmakologiškai aktyvioms medžiagoms, Bendrijoje naudojamoms veterinariniuose vaistuose, kurie skiriami maistui skirtiems gyvūnams. (2) Didžiausi likučių kiekiai turėtų būti nustatomi tik po to, kai Veterinarinių vaistų komitetas patikrina visą atitinkamą informaciją apie konkrečios medžiagos likučių saugą gyvūninės kilmės maisto produktų vartotojui ir likučių poveikį pramoniniam maisto produktų perdirbimui. (3) Nustatant didžiausią veterinarinių vaistų likučių kiekį gyvūninės kilmės maisto produktuose būtina apibrėžti gyvūnų, kuriuose gali būti likučių, rūšis, likučių lygius kiekviename svarbiame gydyto gyvūno kūno audinyje (tiriamasis audinys), ir likučio (nustatomasis likutis), tinkamo stebėti ir kontroliuoti likučių kiekį, tipą. (4) Siekiant kontroliuoti likučių kiekį, kaip numatyta atitinkamuose Bendrijos teisės aktuose, didžiausi likučių kiekiai paprastai turėtų būti nustatyti tiriamuose kepenų arba inkstų audiniuose; kadangi kepenys ir inkstai dažnai pašalinami iš skerdenų, skirtų tarptautinei prekybai, todėl didžiausi likučių kiekiai visuomet turėtų būti nustatyti raumenų arba riebalų audiniuose. (5) Tais atvejais, kai veterinariniai vaistai skirti dedekliams paukščiams, gyvūnams laktacijos laikotarpiu arba bitėms, didžiausi likučių kiekiai taip pat turi būti nustatomi kiaušiniams, pienui arba medui. (6) Bacitracinas (galvijai, pienas), rafoksanidas, kumafosas, ciromazinas ir doramektinas (elniai, įskaitant šiaurės elnius) turėtų būti įtraukti į Reglamento (EEB) Nr. 2377/90 I priedą. (7) Amproliumas ir tiludrono rūgšties dinatrio druska turėtų būti įtraukti į Reglamento (EEB) Nr. 2377/90 II priedą. (8) Siekiant baigti mokslinius tyrimus, turėtų būti padidinta laikinoji piperazino likučio normos, anksčiau nustatytos Reglamento (EEB) Nr. 2377/90 III priede, galiojimo trukmė. (9) Iki šio reglamento įsigaliojimo turėtų būti numatytas pakankamos trukmės laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti leidimams pateikti į rinką atitinkamus veterinarinius vaistus, kurie buvo išduoti pagal Tarybos direktyvą 81/851/EEB [3] su paskutiniais pakeitimais, padarytais Komisijos direktyva 2000/37/EB [4]. (10) Šiame reglamente numatytos priemonės atitinka Veterinarijos vaistų nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2377/90 I, II ir III priedai iš dalies keičiami kaip nurodyta šio reglamento priede. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas taikomas nuo šešiasdešimtos jo paskelbimo dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. liepos 18 d. Komisijos vardu Erkki Liikanen Komisijos narys [1] OL L 224, 1990 8 18, p. 1. [2] OL L 177, 2001 6 30, p. 52. [3] OL L 317, 1981 11 6, p. 1. [4] OL L 139, 2000 6 10, p. 25. -------------------------------------------------- PRIEDAS A. Reglamento (EEB) Nr. 2377/90 I priedas iš dalies keičiamas taip: 1. Antiinfekcinės medžiagos 1.2. Antibiotikai 1.2.12. Polipeptidai "Farmakologiškai aktyvi (-ios) medžiaga (-os) | Nustatomasis likutis | Gyvūnų rūšys | DLK | Tiksliniai audiniai | Kitos nuostatos | Bacitracinas | Bacitracino A, bacitracino B ir bacitracino C suminis kiekis | Galvijai | 100 μg/kg | Pienas" | | 2. Antiparazitinės medžiagos 2.1. Medžiagos, veikiančios endoparazitus 2.1.1. Salicilanilidai "Farmakologiškai aktyvi (-ios) medžiaga (-os) | Nustatomasis likutis | Gyvūnų rūšys | DLK | Tiksliniai audiniai | Kitos nuostatos | Rafoksanidas | Rafoksanidas | Galvijai | 30 μg/kg | Raumenys | Neskirti gyvūnams, kurių pienas naudojamas žmonių maistui" | 30 μg/kg | Riebalai | 10 μg/kg | Kepenys | 40 μg/kg | Inkstai | Avys | 100 μg/kg | Raumenys | 250 μg/kg | Riebalai | 150 μg/kg | Kepenys | 150 μg/kg | Inkstai" | 2.2. Medžiagos, veikiančios ektoparazitus 2.2.1. Organiniai fosfatai "Farmakologiškai aktyvi (-ios) medžiaga (-os) | Nustatomasis likutis | Gyvūnų rūšys | DLK | Tiksliniai audiniai | Kitos nuostatos | Kumafosas | Kumafosas | Bitės | 100 μg/kg | Medus" | | 2.2.6. Triazino dariniai "Farmakologiškai aktyvi (-ios) medžiaga (-os) | Nustatomasis likutis | Gyvūnų rūšys | DLK | Tiksliniai audiniai | Kitos nuostatos | Ciromazinas | Ciromazinas | Avys | 300 μg/kg | Raumenys | Neskirti gyvūnams, kurių pienas naudojamas žmonių maistui | 300 μg/kg | Riebalai | 300 μg/kg | Kepenys | 300 μg/kg | Inkstai" | 2.3. Medžiagos, veikiančios endo- ir ektoparazitus 2.3.1. Avermektinai "Farmakologiškai aktyvi (-ios) medžiaga (-os) | Nustatomasis likutis | Gyvūnų rūšys | DLK | Tiksliniai audiniai | Kitos nuostatos | Doramektinas | Doramektinas | Elniai, įskaitant šiaurės elnius | 20 μg/kg | Raumenys | | 100 μg/kg | Riebalai | | 50 μg/kg | Kepenys | | 30 μg/kg | Inkstai" | | B. Reglamento (EEB) Nr. 2377/90 II priedas iš dalies keičiamas taip: 2. Organiniai junginiai "Farmakologiškai aktyvi (-ios) medžiaga (-os) | Gyvūnų rūšys | Kitos nuostatos | Amproliumas | Naminiai paukščiai | Naudoti tik oraliai | Tiludrono rūgšties dinatrio druska | Arklinių šeimos gyvūnai | Naudoti tik intraveniškai" | C. Reglamento (EEB) Nr. 2377/90 III priedas iš dalies keičiamas taip: 2. Antiparazitinės medžiagos 2.1. Medžiagos, veikiančios endoparazitus 2.1.5. Piperazino dariniai "Farmakologiškai aktyvi (-ios) medžiaga (-os) | Nustatomasis likutis | Gyvūnų rūšys | DLK | Tiksliniai audiniai | Kitos nuostatos | Piperazinas | Piperazinas | Kiaulės | 400 μg/kg | Raumenys | Laikini DLK nustoja galioti nuo 2003 7 1 | 800 μg/kg | Riebalai | 2000 μg/kg | Kepenys | 1000 μg/kg | Inkstai | Viščiukai | 2000 μg/kg | Kiaušiniai" | --------------------------------------------------